Entrenaments en família. Educació en Valors i Diversió
30 de novembre de 2017

En el marc de la iniciativa “Esport, Escola de Valors” l'Escola de Pares torna amb les jornades de convivència en les quals pares i mares compartiran unes sessions d'entrenament amb els seus fills.

La primera de les Escoles Esportives Municipals a participar ha sigut la de futbol 8, a la qual li seguirà l'escola de basket.

Organitzades des del gabinet de psicologia de l'esport de l'Associació de Clubs Esportius i la Regidoria d'Esports de l'Ajuntament de L'Eliana, aquestes jornades tenen l'objectiu de transmetre pautes eficaces per a optimitzar la relació entre pares i fills en relació a la pràctica esportiva i afavorir l'empatia mitjançant el canvi de rols, i la relació entre el grup de pares de les EDM de forma lúdica. Un altre objectiu fonamental és conscienciar tant als jugadors com als pares de la importància del joc net i el respecte als seus companys, àrbitres i altres equips.

Per açò, s'estableix un ordre d'activitats conjuntes i separades en les quals els pares reben assessorament i orientació per part del nostre psicòleg de l'esport Santiago López.

Amb aquest nou projecte es pretén que pares i fills gaudisquen d'una jornada divertida i distesa d'esport conjunt en la qual s'afavorisca el sentiment d'equip i pertinença.